पाएं अपने शहर की ताज़ा ख़बरें और फ्री ई-पेपरडाउनलोड करें
भरतपुर से लेकर कोटा तक सरसों बेल्ट में तेल उद्योग इन दिनों क्वारेन्टाइन है। क्योंकि कोरोना संक्रमण की वजह से बिहार, बंगाल, उड़ीसा और झारखंड के बाजार बंद होने से तेल की डिमांड नहीं है। इसलिए भरतपुर का तेल उद्योग भी इन दिनों बेकारी के कगार पर है। इसकी वजह 90 फीसदी से ज्यादा तेल मिलों में काम नहीं हा़े पाना है।
ऐसा सरसों तेल कारोबार के इतिहास में पहली बार हा़े रहा है। क्योंकि यह पीक सीजन भी है। मस्टर्ड ऑयल प्रॉड्यूसर ऑफ इंडिया (मोपा) के राष्ट्रीय महामंत्री कृष्ण कुमार अग्रवाल बताते हैं कि सीजन टाइम में भी इस तरह तेल मिलों में उत्पादन कम होना चिंताजनक है। क्योंकि इसका असर व्यापारियों के साथ-साथ किसान और श्रमिकों पर भी आएगा।
उन्होंने बताया कि बिहार, बंगाल, उड़ीसा ही नहीं इन दिनों कोरोना संक्रमण की वजह से देशभर में या तो पूरी तरह लॉकडाउन है अथवा बहुत थोड़ा ही काम हा़े रहा है। ऐसे में यहां काम करने वाले मजदूरों पर भी आर्थिक संकट आएगा।
मिलों के पास स्टॉक खत्म, मंडियां भी बंद
शुरुआत में ही सरसों के भावों में तेजी आ गई थी। जो अभी तक बरकरार है। सरसों की बोली 4900 रुपए से शुरू हुई और 7000 रुपए क्विंटल तक पहुंच गई। बुधवार को भी एनसीडीईएक्स 40 रुपए प्लस था। प्रमुख आढ़तिया भूपेंद्र गोयल बताते हैं कि इस वजह से तेल मिलर्स लंबा स्टॉक नहीं कर पाए। इसलिए माल नहीं होने से तेल मिलों में काम प्रभावित हुआ है।
भरतपुर समेत सरसों बैल्ट की लगभग सभी मंडियां खासकर सबसे बड़ी भरतपुर मंडी 27 अप्रैल से 9 मई तक बंद है। व्यापार मंडल सचिव अमित गोयल का कहना है कि स्थितियां नहीं सुधरी तो इस बंद को आगे भी बढ़ाया जा सकता है। क्योंकि जनसुरक्षा सबसे पहले है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn